  Туспуктэм: Алексей Арзамасцев Майя Бывальцева Ижкарысь школаосын дышетскись 45 сюрс пиналъёслы 1-тӥ куарусёнысен дунтэк пӧсь сиён сётъялозы. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Пӧсь сиён басьтозы секыт улон югдуре шедем семьяосысь 1-4 классъёсын дышетскисьёс. Озьы ик ёрмыса улӥсь но трос нылпиё семьяосысь, тазалыксыя сюбегатэм быгатонлыкъёсын пиналъёс. Со сяна, покчи классъёсын дышетскись 37 сюрс пиналъёслы «Детское и школьное питание» элькун программая йӧл но ческыт сиён сётозы. Чаклась ёзэсъёс югдурез эскерыса улозы. Озьы ик сыӵе луонлыксы анай-атайёслэн но вань, соослэн куремзыя сиёнысь проба басьтыны луоз. Шклаосын сюдонэз радъян пумысен карысь дышетонъя управленилнэн ӟырдыт линияз жингрытыны луэ, солэн номерез - 41-45-69. Тодэ вайытом, нырысетӥ классэ мынӥсь 21 сюрслэсь трос пиналъёсты 5-тӥ куарусёнысен нош ик цирк возьматонъёсы нуллозы. Тегъёс: Удмуртия пиналъёс школаос Ижкар  